Մեզ մոտ վատ սովորություն կա: Եթե որեւէ բան է պատահում, լրագրողներն առաջին հերթին պետք է դիմեն փորձագետներին: Իսկ մենք վազում ենք կուսակցական լիդերների, քաղաքական դեմքերի մոտ: Բայց նրանք վերլուծող չեն: Նրանցից ամեն մեկն իր տեսակետն է հայտնում` սեփական շահերից ելնելով: Կամ էլ դիմում ենք պետական գործիչներին, որոնք էլ պաշտպանում են կառավարության շահերը: Հետեւաբար, այս ամբողջ շրջանում չենք կարողացել աճեցնել տարբեր ոլորտներում անաչառ մասնագետների, փորձագետների ինստիտուտը: Որովհետեւ մեր մամուլը նրանց պատվեր չի տվել: